Paolo Di Canio

Paolo Di Canio (født 9. juli 1968 i Roma) er en italiensk trener og tidligere fotballspiller.

Spillerkarrière 
Paolo Di Canio begynte sin karriere i SS Lazio, da han signerte kontrakt med dem i 1985. Han var i Lazio til 1990, med unntak av en utlånsperiode til Ternana Calcio, før han gikk til en av italias aller største klubber: Juventus. Han ble i Juve i tre sesonger, før han ble solgt til SSC Napoli og deretter AC Milan. I 1996 dro han til Celtic FC i Skottland.

Han ble solgt videre til Sheffield Wednesday FC i 1997, etter å ha imponert for Celtic. I januar 1999 ble han solgt til West Ham United FC etter å ha kommet på kant med klubbledelsen.
Han var i London-klubben frem til 2003, da signerte han kontrakt med Charlton Athletic FC. I 2004 dro han tilbake til SS Lazio, før han signerte for Serie C2-laget AS Cisco Roma, i 2006.

10. mars 2008 kunngjorde Paolo Di Canio at han la opp som fotballspiller.
Di Canio spilte aldri på landslaget.

Han blir av mange husket for å ha tatt fair play til en nytt nivå, da han på en målsjanse tok ned et innlegg med hendene etter at motstanderens lags keeper hadde blitt skadet.

Trenerkarrière 
I mai 2011 ble han ansatt som manager i den engelske klubben Swindon Town. I februar 2013 trakk han seg som manager etter uenigheter med styret i klubben og etter hans uttalelser om «brutte løfter fra styret».

31. mars 2013 overtok han som hovedtrener i Sunderland FC som hadde sparket trener Martin O'Neill da klubben lå sjette sist i Premier League og ikke hadde vunnet på åtte kamper.  Laget holdt seg i Premier League med ett poengs margin. 22. september 2013 fikk han sparken da laget bare hadde tatt ett poeng på de fem første ligakampene..

Referanser

Eksterne lenker 
 
 
  Spillerprofil. footballdatabase.com

Italienske fotballspillere
Italienske fotballtrenere
Fotballspillere for SS Lazio
Fotballspillere for Ternana Calcio
Fotballspillere for Juventus FC
Fotballspillere for SSC Napoli
Fotballspillere for AC Milan
Fotballspillere for Celtic FC
Fotballspillere for Sheffield Wednesday FC
Fotballspillere for West Ham United FC
Fotballspillere for Charlton Athletic FC
Fotballtrenere for Swindon Town FC
Fotballtrenere for Sunderland AFC
Personer fra Roma